-Tutulong ako! -Salamat!
-Handa ka na? -Oo.
-Isa, dalawa… -Isa, dalawa…
Kaunti pa!
-Isa pa! -Sige!
-Isa, dalawa… -Isa, dalawa…
-Isa pa. -Sige.
-Isa, dalawa… -Hayan.
-Taas pa. -Heto na.
Maglalagay tayo ng kable sa baba. Bilis!
Babaliktarin natin!
Dahan-dahan pa.
-Dahan-dahan! -Sige, sir.
-Doon! -Sige!
Hoy! Akin na iyang kable, bilis!
-Opo, sir! -Opo, sir!
-Ibaba natin! -Sige.
-Sige! Isa, dalawa… -Isa, dalawa…
Hayan.
-Dito! -Salamat.
-Dahan-dahan! -'Wag babasain ang mga dulo!
-Opo, sir! -Opo, sir!
Nakakita kami ng switchboard.
Gumagana 'yung nasa turbine building ng Unit 2.
Dinadalhan na namin ng kable.
Bakit ganoon?
Hindi umabot sa Unit 2 ang mobile generator.
Dahil sira ang mga daan?
Oo.
Sobrang sukal.
FUKUSHIMA DAIICHI NUCLEAR POWER STATION DAAN MALAPIT SA REACTOR BUILDING
HIGH PRESSURE MOBILE GENERATOR
ISANG ORAS AT 40 MINUTO ANG NAKAKALIPAS
Ilawan mo!
Atras tayo!
Sa ibang ruta tayo.
Sa baybayin sa timog ng turbine bulding ng Unit 2.
Ano ang nangyayari? Wala naman dating gusali rito.
NUMERO UNONG TANGKE NG KRUDO
Tangke ba iyan sa may dagat?
Narating namin ang timog ng turbine building ng Unit 2.
Magkakabit kami ng kable mula roon papuntang switchboard.
Pero para maikabit,
mahigit 200 metro iyan, di ba?
-Mahigit isang tonelada. -Oo.
Paano gagawin?
Mano-mano namin gagawin.
Karaniwang ilang araw iyon at malalaking makina ang gamit.
Kaya ba talaga nilang gawin nang madilim?
Sila lang ang mayroon tayo.
-Ingat. -Oo.
-Huy! Alisto! -Sige.
Hindi makakabuo ng tsunami ang ganoong pag-uga.
Tuloy lang!
-Sige! -Opo, sir!
Ide.
Puwede dito ang kable?
-Yamada, ayos ka lang? -Oo.
Marami pa tayong gagawin!
Ikabit na natin ito!
-Tama! -Tama!
-Katayama! -Ano'ng problema?
Katayama...
Nawawala si Katayama!
-Hanapin siya! -Sige!
-Hoy! -Katayama!
-Nasaan ka?
-Katayama! -Sumagot ka!
-Katayama! -Nandiyan ka ba?
-Hoy! -Katayama!
Pailawan n'yo nang matingkad!
Dito!
Butas! May butas!
Natangay ng tsunami ang mga takip!
Bilis, hanapin si Katayama!
-Sige! -Opo, sir!
Katayama!
-Katayama! -Nasaan ka?
-Katayama! -Katayama!
-Nasaan ka, Katayama?
-Bilis, hanapin n'yo siya! -Sige!
-Katayama! -Katayama!
Nakita ko na!
Katayama!
Ayos ka lang?
Lumilindol!
PAGKAKABIT NG KABLE SA TIMOG NG UNIT 2 TURBINE BUILDING
PAGYANIG NANG 11:40 P.M. POSIBLENG PAGGUHO
Wala tayong magagawa. Ihinto na ang misyon.
Ipapaalam ko.
Seryoso ka ba?
Sandali. Tawagin ko siya. Station Manager!
Si Shift Supervisor Maejima!
Tumataas ang presyon ng containment vessel sa Unit 1.
-Ha? -Ano?
Pati Unit 1?
Ano'ng nangyayari?
FUKUSHIMA DAIICHI CONTROL ROOM PARA SA UNIT 1 AT 2
UNIT 1
11:50 P.M.: PAGTAAS NG PRESYON NG PRIMARY CONTAINMENT VESSEL, 600 KPA
Uy, teka. 600?
Pagpapaalam sa staff. Nasa 600 kPa ang presyon nang 11:50 p.m…
Sir!
-Sige. Ipapaalam namin. -Sige.
PRIMARY CONTAINMENT VESSEL PRESYON: 600KPA
Pasensiya na. Di siguro umaandar ang IC.
Ibig sabihin,
hindi talaga iyon lumalamig.
Kailan tumigil ang IC?
Nawawalan ng presyon ang Unit 1. Nasa 4.5 megapascal na.
Hindi ba masyadong mabilis bumagsak?
8 ORAS ANG NAKAKALIPAS
Bumababa ang temperatura nang higit sa 55 degrees.
Lumalamig masyado.
-Isara natin ang IC? -Sige.
Isara ang mga valve ayon sa procedure.
-Tingnan ang bilis ng pagbaba. -Okay, sir!
Pakitingin ng mga generator.
Kami na roon.
Baka may pagyanig pa. Ingat kayo.
-Tama. -Opo, sir.
Unit 1, ititigil ang IC.
Pagkatapos lang ng lindol.
Para hindi lumampas sa 55 degrees kada oras ang pagbaba,
ibinukas-sara namin ang mga valve.
-Papaganahin na ang IC. -Roger.
Pagkatapos niyon,
nawalan ng kuryente dahil sa tsunami.
Akin na iyan.
Walang paraan para malaman kung ang mga valve…
ay bukas o sarado.
"Walang paraan para malaman"?
Ah, oo nga.
Di mo mabasa ang mga parametro.
Hindi maiiwasan.
Hindi...
Mas mataas sa TAF ang tubig,
kaya nakampante ako.
Hindi, paumanhin sa pagsigaw.
Kung ganoon...
Kung ganoon…
masama ito.
Bandang 11:00 p.m.,
hindi pa naikokonekta ang mobile generator.
Dahil mahirap makakita pagkalubog ng araw
at sa pinsala sa mga daanan sa planta dahil sa tsunami,
nagiging mahirap ang operasyon at hindi pa naibabalik ang kuryente.
Ano na ang lagay ng operasyon?
Gusto naming malaman kung kailan magkakakuryente.
-Sabihin mo sa amin. -Sabihin mo sa amin!
Ano? Teka...
Walang naipaliwanag!
Kumpirmado ang pagtaas ng presyon sa Unit 1.
Sabi mo, lumalamig ang Unit 1!
Ano'ng nangyayari?
Paano na ngayon?
Pinakamalala.
Kapag nagpatuloy ang pagtaas ng presyon sa Unit 1,
magkakaroon ng lamat ang primary containment vessel.
Magkakalamat?
Magkakabutas?
Di ba kakalat ang radioactive material?
Magiging Chernobyl tayo.
MUTSU CITY, AOMORI PREFECTURE TAHANAN NI UNIT 4 OPERATOR KIRIHARA
Ang lamig!
Bakit gan'on?
Nilalamig ako…
May problema?
-Sino'ng tumawag? -Ha? Ah, lola mo.
-Si Lola? -Nanonood siya ng TV,
at lumabas ang pangalan ng mga nawawalang manggagawa ng TOEPCO.
-Kasama raw ang pangalan ni Koki -Ano?
Wala pa ring kuryente.
Ano kaya ang sinasabi niya?
Nakausap natin si Koki pagkatapos ng lindol.
-Oo. -Di ba?
Baka nagkamali lang siya.
Siguro…
May tao ba sa bahay?
Oo!
-Paumanhin sa abala! -Bakit?
-Ms. Sekine? -Atsuko.
-Nakikinig ka ba ng radyo? -Radyo?
Tungkol kay Koki.
Koki Kirihara, edad 21, ng TOEPCO…
Sabi sa radyo, nawawala siya.
Ano?
May balita mula sa Control Room.
Ang presyon ng primary containment vessel sa Unit 1
ay lampas na sa 620 kilopascal.
DESIGN PRESSURE: 427 KPA
FUKUSHIMA NUCLEAR POWER STATION APLIKASYON PARA SA PAGKAKABIT NG REACTOR
-Puwede itong sumabog anumang oras… -Oo.
PRESYON NG PRIMARY CONTAINMENT VESSEL: 620 KPA
Idinisenyo ito para kayanin ang 427 kPA…
-Walang tubig? -Paano kung walang kuryente?
-Paano mapapalamig? -Sasabog ba iyon?
Hindi iyon makakatagal, 'no?
Makinig kayo!
Puwede bang galawin ang mga valve na may motor?
Pasisingawin ba?
Oo.
Iyon lang ang paraan.
Vent! Kailangan ng vent!
Tingnan ang proseso! Bilis!
EPISODE 3
Vent? Ano'ng ibig mong sabihin?
Para mailihis ang presyon mula sa primary containment vessel,
gusto nilang buksan ang valves
at maglabas ng gas sa hangin.
Gas? Anong klaseng gas?
Ligtas bang makalabas iyon?
Gagamit sila ng wetwell vent
para iderekta ang gas sa tubig para masala bago sumingaw.
Ano'ng ibig sabihin?
Bababa ang dami ng radioactivity sa gas.
Mr. Ishizuka.
Kapag sinabi mong "mababa",
nangangahulugan bang ligtas?
Ah, depende kung ano ang ibig mong sabihin sa "ligtas".
Di tayo nagbubugtungan dito.
Paano ipapaliwanag iyan sa bansa?
Oo.
Gaya ng inasahan, medyo tutol sila sa ideya. Oo…
Kapag sumingaw sa atmospera ang radioactive material,
siguradong magrereklamo ang mga kalapit na bansa.
Hanggang magkaroon ng bagong impormasyon…
Hindi na nakapagtataka.
Wala pa sa mundo ang nakasusubok ng pagpapasingaw.
Gayon pa man, antabay lang sa Punong Ministro.
Kung may magbago, sabihan mo agad ako.
Opo, sir. Pero si Ginoong Bise Presidente…
-May mas malaking alalahanin. -Ha?
Paano bubuksan at sasarhan ang mga valve nang walang kuryente
Di naman iyan basta bubuksan mula sa Control Room.
Kahit aprubahan ng Punong Ministro ang vent,
magagawa ba nila?
FUKUSHIMA DAIICHI PASILYO NG ADMINISTRATIVE BUILDING
Mas malala dito kaysa inakala natin.
Oo...
Makakahanap kaya tayo ng solusyon?
Iyan ang aalamin natin.
Para malaman ang hugis ng valve, estruktura, kable, at iba pa,
hindi puwedeng umasa lang sa mga dokumento.
Yumanig ulit. Ayos ka lang?
-Ayos lang lahat? -Oo, ayos kami.
Mabuti. Magpatuloy tayo. Tara.
LALABAS ANG GAS MULA VALVES PATUNGONG ATMOSPERA
Naiintindihan ko.
Ang problema ay ang dami ng radiation na sisingaw.
Gaano karami ito?
Iyan ay…
Gaano kalawak ang ililikas?
Ah, ganito kasi…
Mr. Minegishi! Tingin mo?
Oo, ah…
ang masasabi ko, ang mga patakaran sa paglikas
ay sakop ng NISA.
Sapat na ba ang tatlong kilometrong radius?
O dapat palawakin?
Ah,
depende sa maraming bagay, tulad ng direksiyon ng hangin at panahon.
-Walang partikular… -Ano'ng masasabi ng TOEPCO?
Kung wala tayong gagawin, masisira ang primary containment vessel.
Para maiwasan… vent lang ang…
Naipaliwanag mo na iyan!
Ano na'ng gagawin natin kapag nagpasingaw?
Sabihin sa mga tao na delikado pala!
Sino ang mananagot?
Hindi ba kaya may mga eksperto tayo?
Mga academic advisor ang nasa Komisyon ng Nuclear Safety.
Di natin trabahong mangalap ng impormasyon o magsabi ng regulasyon…
Punong Ministro.
Ang mga numero mula sa TOEPCO ay nagpapakitang
nagsimula na ang pagkatunaw.
Ang antas ng presyon na 600 kilopascal
ay lampas sa 427 kilopascal na limitasyon ng vessel
na itinakda para dito.
Kapag nagpatuloy ang pagtaas ng presyon sa Unit 1,
maaari itong sumabog
at maglabas sa atmospera ng napakaraming radioactive material.
Walang-wala roon ang ilalabas ng vent.
Gaano karami ito?
Hindi ko maidedetalye,
pero… masasabi kong di makabubuto para sa kahit sino'ng tao.
Ibig sabihin din,
hindi tayo makakalapit sa Unit 1 hanggang 6.
Mawawalan ng kontrol isa-isa ang mga hindi lumalamig na reactor,
habang nanonood lang tayo.
Ihanda agad ang vent.
Opo, sir.
NUCLEAR FUEL, HIGH-TEMPERATURE STEAM, COOLING WATER, TURBINE, CONDENSER
EXHAUST STACK, BASANG VENT: HIGH TEMPERATURE GAS PAPUNTANG TUBIG
IMBAKAN NG MGA DOKUMENTO
DIAGRAM NG MGA TUBO AT GAMIT SA UNIT 1
-Ayos ka lang? -Oo!
-Ayos ka lang ba? -Ayos lang ako.
Nahanap ko na.
-Ito na iyon. -Oo.
Paano ang mga tubo at kawad?
Kung gayon,
gagawin talaga natin.
Oo.
Ganoon lang natin mabubuksan ang mga valve.
Tama ka nga siguro.
Oo.
Dahil walang kuryente, ang pagbukas ng MO at AO valves
ay hindi basta magagawa sa Control Room gamit ang switch.
Para makagawa ng vent,
kailangang may pumasok sa gusali
at mano-manong buksan ang mga valve.
Pakiusap… pakipili ng mga tauhang papasok sa loob.
Opo, sir.
Tingnan natin…
WAKKANAI, HOKKAIDO PREFECTURE
Ano?
Koki Kirihara ang pangalan.
Operator sa Unit 4.
Sa ngayon, hindi pa namin siya nakakausap.
Di gumagana ang komunikasyong cellular at PHS sa loob ng planta.
Di namin alam ang estado niya.
Hin… Hindi alam? Ang dali lang para sa iyo.
Bakit di n'yo tinawagan ang pamilya?
Narinig ng asawa ko sa balita at tinawagan niya ako!
Paumanhin. Sobrang gulo ng sitwasyon sa ground,
pero hinahanap pa rin namin siya.
Narinig mo ba? Tingin mo, ligtas talaga?
Malay natin…
Delikado raw ang presyon sa Unit 1.
Paano kapag sumabog?
Hayan na sila.
Gaya ng kinatatakutan natin,
tumataas ang presyon sa loob ng primary containment vessel.
Ang pinakamainam na hakbang ay gumawa ng vent para pasingawin
gaya ng naiulat ng kompanya ng kuryente.
Ipapaliwanag ni Managing Director Sasaoka ang mga detalye.
Ako si Sasaoka ng TOEPCO.
Ito ang desisyon matapos ang masusing usapan
at ayon sa pasya ng Komisyon ng Nuclear Safety at ng Ahensiya.
Ikinalulungkot ko
ang pag-aalala ng mga taga-rehiyon.
Gayunpaman, may itinalagang proseso ng pagresponde
para sa mga ganitong sakuna.
Ang proseso ay ang pagpapasingaw ng gas
mula sa primary containment vessel.
Susunod kami sa pasyang iyon.
Unang hakbang…
ay pagpapasingaw ng presyon
mula sa reactor Unit 2.
Akala ko, Unit 1 ang delikado.
Tama...
Papasingawin n'yo ang Unit 2?
Ako si Ochi ng TOEPCO Public Relations Department.
Ipagpaumanhin ninyo.
Ayon sa bagong ulat,
normal na gumagana ang mga cooling device sa Unit 2.
Maaaring kailangan ang vent sa Unit 1.
Ano? Sandali lang.
Ibibilad nila sa radiation ang lugar.
Ligtas ba iyon?
At ano'ng oras iyan?
Sinabihan namin ang staff na subukang simulan nang 3:00 a.m.
Lampas 3:00 a.m. na!
Ah, pasensiya na. Ibig kong sabihin…
3:00 a.m. ang puntirya namin.
Naghahanda na sila ngayon.
-Ang kalat nila. -Oo…
Alam na ba ng mga taga-roon?
Ginagawa na rin namin iyan.
Kinukumpirma ko rin iyan.
Punong Ministro, ano iyon?
Parehong walang silbi ang NISA at TOEPCO.
Kahit 'yung mga nasa opisina, hindi makasagot.
Hangga't nasa opisina ka, mahina ang sagap ng impormasyon.
Baka dapat bumalik ka sa crisis management center.
Pupunta ako sa Fukushima.
-Ikaw mismo ang pupunta? -Oo.
Ipinag-utos na ni Station Manager Yoshida…
na simulan ang pagpapasingaw.
Malapit nang ilikas ang mga residente.
Kapag nagawa na iyon, para gawin ang vent…
papasok tayo sa reactor building.
Gusto kong magdesisyon tayo ngayon kung sino ang papasok.
Kung may gustong magboluntaryo…
pakitaas ng kamay.
Gagawin ko.
May sasama ba sa akin?
Ako ang papasok.
Maejima.
Dito ka lang dapat.
Kailangan mong pamahalaan ang operasyon.
Tama siya.
Bilang Shift Supervisor, dito ka lang.
Kami na ang bahala.
Sasama ako.
Ako rin!
Sasama rin ako.
Ako rin.
Pasensiya na, pero ayaw kong ipadala ang mga bata.
Alam n'yo ang dosage ngayon?
Hindi, iyon ang huling ulat sa atin.
Ang sigurado lang natin, tataas pa kaysa diyan.
Para mabuksan ang mga valve, magpapares-pares tayo.
Sa Team 1…
si Mr. Furuya at… Mr. Osugi.
-Sige. -Oo.
Team 2…
sina Mr. Shimoda at Mr. Kumagaya.
Team 3 sina…
Mr. Ozawa at…
Tsuda.
Roger!
Ito si Maejima ng Control Room para sa Unit 1 at 2.
Walang problema sa pagbuo ng mga team.
Maghahanda na kami.
May report mula kay Maejima!
Naghahanda na sila!
Anuman ang mangyari,
gusto kong makabalik lahat nang buhay.
Kunin lahat ng kagamitan sa buong estasyon.
Mga tangke ng oxygen, survey meter,
damit pamproteksiyon, maskara…
Kunin lahat ng mayroon tayo at dalhin sa Control Room!
-Opo, sir! -Opo, sir!
Hindi ba puwedeng pigilan ito?
Hindi puwedeng umalis ang chief executive sa disaster headquarters.
Paano kung malantad sa radiation ang pinuno ng estado?
Makakapagpabagal din iyon sa operasyon!
Sinubukan ko siyang pigilan!
Nakapagdesisyon na raw siya.
Alam n'yo kung gaano katigas ang ulo niya.
Kataoka, handa na ba ang lahat?
Oo. Naihanda ko na ang helicopter.
Pupunta ang Punong Ministro?
Gusto niya sigurong makita mismo.
Makikita sa screen ang anim na site.
-Mukhang maayos ang signal. -Oo.
Sana manatiling maayos.
Wala kaming oras para sa kanya habang inihahanda ang vent.
Di ba puwedeng humindi?
Gusto mismo ng Punong Ministro.
Kapag tumanggi tayo, baka magmukhang may itinatago tayo.
Isa pa, galit na siya sa bagal ng impormasyon mula TOEPCO.
Di ko problema iyon!
Nakatakda siyang umalis sa Tokyo sakay nang helicopter nang 6:00 a.m.
Ikaw na ang bahala.
Sige. Naiintindihan ko.
Pagdalahin mo man lang ng mga maskara at damit pamproteksiyon.
Di namin alam kung kailan magkakaubusan para sa mga tao rito.
Tungkol diyan, kayo na diyan.
Seryoso ka ba?
Di puwedeng ulitin ang maskara! Kontaminado na iyon.
Paano kapag naubusan kami ng mga maskara para sa mga tauhan?
Ikaw na ang bahala. 'Wag mo akong biguin, Yoshida!
Darating ang Punong Ministro at mga tauhan niya.
Maghanda sa pagdating nila.
-Opo, sir. -Opo, sir.
-Ah, ah… -Saan puwede ang basura?
Kinukunan mo? Nakukunan mo ito?
-Oo. -Huwag mong itigil.
-Sige. -Mabuti.
Nakikita ko.
-Kunan mo ang paglabas ng PM! -Sige!
Punong Ministro, salamat sa pagpunta!
Ako si Ando mula sa TOEPCO.
-Sa ngalan ng kompanya, paumanhin… -Tama na iyan!
Di ito oras para sa pormalidad!
Bakit hindi pa nagpapasingaw?
'Pag pumutok ang containment vessel, di na matitirhan ang Fukushima!
Sa ngayon, naghahanda na kami para simulan agad ang pagpapasingaw!
Kung puwede…
Paki-decontaminate doon.
Tanggalin ang sapatos. Isa-isa.
FUKUSHIMA DAIICHI PASUKAN NG SEISMIC ISOLATED BUILDING
Sunod!
-Dito. -Ang talampakan mo.
Mula ulo hanggang paa.
Tama na. 'Yung isang paa naman.
Ayos na. Tuloy ka na.
'Yung sunod naman.
Hindi ba puwedeng bilisan?
May kontaminasyon pa. Pakipunas ulit.
-Bilis! -Malapit na. Patapos na!
Dito ang daan.
Pakitanggal at bitbit ng sapatos.
-Sandali! -Bilis!
Wala nang oras para dito!
Pakiiwan ng sapatos at pakipalitan nito.
Atrasado na kayo sa oras. Ano pa'ng paghahanda n'yo?
Hindi namin makumpirma ang presyon at antas ng tubig,
at kinailangang pasukin ang gusali para tingnan ang sitwasyon.
-Nagtatagal masyado… -Alam ko iyon!
Alam n'yo iyon noong sinabi n'yo na 3:00 a.m. ang simula!
Apat na oras mula noon!
Ipagpaumanhin ninyo.
Ginagawa namin lahat ng makakaya namin para…
Sawa na akong marinig iyan.
Gaano katagal pa bago masimulan ang pagpapasingaw?
Kapag may kuryente na, mga de motor ang ipambubukas namin sa mga valve.
-Mga tatlong oras siguro. -Tatlong oras?
Makailang beses nang sinabi ng TOEPCO, "Kaunti pa."
Kaya n'yo ba talaga?
Kung hindi sa tatlong oras, ano pa ang palusot n'yo?
Pangako, gagawin namin.
Ako si Station Manager Yoshida.
Anuman ang mangyari, gagawin namin.
-Ikaw si Yoshida? -Oo.
Ipapaliwanag ko.
Sa paggawa ng vent,
kailangan na ang MO…
at AO valves ay parehong bukas.
Karaniwan, binubuksan ang MO valve gamit ang kuryente at AO gamit ang hangin.
Pero kapag walang kuryente, kagaya ngayon,
isa lang ang paraan.
Dapat pumasok sa gusali,
puntahan ang mga valve,
at mano-manong buksan.
Una, nasa pangalawang palapag ang MO valve…
sa lokasyong ito.
Sunod, para marating ang AO valve, papasok sa reactor building,
dadaan sa pasilyo,
at baba sa hagdan patungo sa unang palapag ng basement.
Pagkatapos nito,
iikutan namin ang reactor…
sa lokasyong ito…
kung nasaan ang AO valve.
Ang radiation sa pasukan ng gusali
ay nasa 150 millisievert na kada oras.
Isang oras pa, at lalampas ito
sa taunang limitasyon na 100 millisievert, na nakakatakot na dami ng radioactivity.
Ang dosage malapit sa AO valve ay tinatayang 300 millisievert kada oras.
Tutunog ang mga dosimeter natin
sa 80 millisievert.
Kahit umalis sila pagtunog ng alarm,
titiisin nila ang 20 millisievert paglabas nila.
Hindi namin alam kung makakabalik sila sa Control Room.
Sa sobrang kadiliman,
flashlight lang
at mga headlamp ang aasahan nila.
Sunod-sunod ang mga pagyanig.
Sino ang pupunta?
Ang mga operator sa Control Room.
Di maiiwasan ang pagkalason sa radiation.
Bumuo kami ng suicide squad.
Ang magagawa lang namin
ay bigyan sila ng maraming oras ng paghahanda bago sila magsimula.
Bigyan n'yo pa sana kami ng oras.
Naiintindihan ko. Gawin n'yo ang paghahanda.
Sige, sir. Kung mamarapatin ninyo…
Maglagay ng hagdan mula pangalawang palapag.
-Mauuna ako. -Salamat.
Sa itaas, tatawid ako sa grating.
Medyo makitid iyon.
Sagabal ang mga tangke ng oxygen.
Nakita ko, maraming hawakan.
Kukumpirmahin ko kung ilan.
Furu, nakatulog ka ba?
Siyempre, hindi.
Ikaw din pala, ha.
Hindi talaga.
Sige.
Narito ang Punong Ministro.
Nag-helicopter siya papunta sa seismic isolated building.
Sa gitna ng pambansang krisis...
Nababagot ba siya?
Oo nga.
Ah, ibig sabihin, seryoso talaga ang sitwasyon.
Nakakapangilabot.
Dahil lang naka-duty ka
at nasa Control Room ng Unit 1 at 2 ngayong araw…
ikaw ang unang papasok.
Mr. Furuya, Mr. Osugi...
sobra akong nagpapasalamat.
Sa mga junior staff na nagboluntaryo, salamat sa inyo.
Pagpasok ng utos,
bubuksan ng tatlong team ang dalawang valve.
Dapat mabuksan angmga valve.
Kung hindi magawa…
bilang huling subok, papasok ako.
Pakipatay ng camera.
Sabi ko, patayin mo!
Pakiusap.
Patayin mo na lang.
Isang suicide squad...
Oo, si Maejima ito.
Tapos nang lumikas ang mga residente.
Naiintindihan ko.
Simulan na ang pagpapasingaw.
Opo, sir.
Team 1...
simulan n'yo na.
-Opo, sir. -Opo, sir.
Tagapagsalin ng Subtitle: Moonnette Maranan